9.25 REGOLAMENTI DWAR L-ORDNI TA' INVESTIGAZZJONI EWROPEW L-AVVIŻ LEGALI 297 tal-2017. L-AVVIŻ LEGALI 297 tal-2017. 1. Titolu. It-titolu ta’ dawn ir-regolamenti hu r-Regolamenti dwar l-Ordni ta' Investigazzjoni Ewropew. Tifsiriet. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: " awtorità emittenti " tfisser: (i) imħallef, qorti, imħallef inkwirenti jew prosekutur pubbliku kompetenti fil-każ ikkonċernat; jew (ii) kwalunkwe awtorità kompetenti oħra kif definita mill-Istat emittenti li, fil-każ speċifiku, qed taġixxi fil-kapaċità tagħha bħala awtorità ta' investigazzjoni fi proċedimenti kriminali b'kompetenza li tordna l-ġbir ta' provi f'konformità mal-liġi nazzjonali. Barra minn hekk, qabel ma jintbagħat lill-awtorità ta' eżekuzzjoni, l-OIE għandu jiġi vvalidat, wara eżami tal-konformità tiegħu mal-kondizzjonijiet għall-ħruġ ta' OIE taħt dawn ir-regolamenti, partikolarment il-kondizzjonijiet stabbiliti fir-regolament 9(1), minn imħallef, qorti, imħallef inkwirenti jew prosekutur pubbliku fl-Istat emittenti. Fejn l-OIE jkun ġie validat minn awtorità ġudizzjarja, dik l-awtorità tista' titqies ukoll bħala awtorità emittenti għall-finijiet ta' trasmissjoni tal-OIE; " awtorità ta' eżekuzzjoni " tfisser awtorità b'kompetenza li tirrikonoxxi OIE u tiżgura l-eżekuzzjoni tiegħu f'konformità ma' dawn ir-regolamenti u l-proċeduri applikabbli f'każ domestiku simili. Dawn il-proċeduri jistgħu jkunu jeħtieġu awtorizzazzjoni minn qorti fl-Istat ta' eżekuzzjoni fejn dan ikun previst mil-liġi nazzjonali tiegħu. " Direttiva " tfisser id-Direttiva 2104/41/EU dwar l-Ordni ta' Investigazzjoni Ewropew f'materji kriminali; " il-Karta " tfisser il-Karta tad-Drittijiet Fundamentali tal-Unjoni Ewropea; " l-Ordni ta' Investigazzjoni Ewropew " (OIE) huwa deċiżjoni ġudizzjarja maħruġa jew validata minn awtorità ġudizzjarja ta' Stat Membru tal-Unjoni Ewropea ("l-Istat emittenti") sabiex waħda jew aktar miżuri investigattivi speċifiċi jiġu eżegwiti fi Stat Membru tal-Unjoni Ewropea ieħor ("l-Istat ta' eżekuzzjoni") bil-ħsieb li jinkisbu provi f'konformità ma’ dawn ir-regolamenti. L-OIE jista' jinħareġ ukoll biex jinkisbu provi li jkunu diġà fil-pussess tal-awtoritajiet kompetenti tal-Istat ta' eżekuzzjoni. " Stat emittenti " tfisser l-Istat Membru tal-Unjoni Ewropea li fih jinħareġ l-OIE; " Stat ta' eżekuzzjoni " tfisser l-Istat Membru tal-Unjoni Ewropea li jeżegwixxi l-OIE, li fih għandha tiġi eżegwita l-miżura investigattiva; "TUE" tfisser Trattat tal-Unjoni Ewropea. 3. Dawn ir-regolamenti għandhom ikunu limitati għat-trasmissjoni ta’ Ordnijiet ta' Investigazzjoni Ewropew bejn Malta u Stati Membri tal-Unjoni Ewropea ħlief għall-Irlanda u d-Danimarka u għandhom japplikaw għal ordnijiet maħruġin mit-22 ta’ Mejju, 2017. 4. (1) Kwalunkwe OIE għandu jiġi eżegwit abbażi tal-prinċipju ta' rikonoxximent reċiproku u f'konformità ma' dawn ir-regolamenti. (2) Il-ħruġ ta' OIE jista' jintalab minn persuna suspettata jew akkużata, jew minn avukat f'isimha, fi ħdan il-qafas tad-drittijiet ta' difiża applikabbli f'konformità mal-proċedura kriminali nazzjonali. (3) Dawn ir-regolamenti m'għandhomx ikollhom l-effett li jimmodifikaw l-obbligu tar-rispett għad-drittijiet fundamentali u l-prinċipji legali kif imħaddna fl-Artikolu 6 tat-TUE, inkluż id-drittijiet ta' difiża ta' persuni suġġetti għal proċedimenti kriminali, u kwalunkwe obbligu li jaqa' fuq l-awtoritajiet ġudizzjarji f'dan ir-rigward ma għandux jiġi affettwat. 5. Skop ta' applikazzjoni tal-OIE. L-OIE għandha tkopri kwalunkwe miżura investigattiva bl-eċċezzjoni tal-istabbiliment ta' skwadra investigattiva konġunta u l-ġbir ta' provi fi ħdan it-taliskwadra kif previst fl-Artikolu 13 tal-Konvenzjoni dwar l-Assistenza Reċiproka f'Materji Kriminali bejn l-Istati Membri tal-Unjoni Ewropea ("il-Konvenzjoni") u fid-Deċiżjoni Kwadru tal-Kunsill 2002/465/ĠAI, minbarra għall-finijiet tal-applikazzjoni, rispettivament, tal-Artikolu 13(8) tal-Konvenzjoni u tal-Artikolu 1(8) tad-Deċiżjoni Kwadru. 6. Awtoritajiet Kompetenti. Għall-finijiet ta’ dawn ir-regolamenti l-Avukat Ġenerali jkun kompetenti biex jirċievi Ordnijiet ta’ Investigazzjoni Ewropew maħruġin minn Stat emittenti u li jittrasmetti lil Stat eżekutur Ordnijiet ta’ Investigazzjoni Ewropew maħruġin minn Malta. 7. Tipi ta' proċedimenti. OIE jista' jinħareġ: (a) fir-rigward ta' proċedimenti kriminali istitwiti minn, jew li jistgħu jiġu istitwi quddiem, awtorità ġudizzjarja fir-rigward ta' reat kriminali taħt il-liġi nazzjonali tal-Istat emittenti; (b) proċedimenti istitwiti minn awtoritajiet amministrattivi fir-rigward ta' atti li huma punibbli taħt il-liġi nazzjonali tal-Istat emittenti billi dawn ikunu jikkostitwixxu ksur tar-regoli tal-liġi u fejn id-deċiżjoni tista' twassal għal proċedimenti quddiem qorti li jkollha ġurisdizzjoni, b'mod partikolari, f'materji kriminali; (ċ) fi proċedimenti istitwiti minn awtoritajiet ġudizzjarji fir-rigward ta' atti li huma punibbli taħt il-liġi nazzjonali tal-Istat emittenti billi dawn ikunu jikkostitwixxu ksur tar-regoli tal-liġi u fejn id-deċiżjoni tista' twassal għal proċedimenti quddiem qorti li jkollha ġurisdizzjoni, b'mod partikolari, f'materji kriminali; u (d) b'rabta ma' proċedimenti msemmija fil-paragrafi (a),) li huma relatati ma' reati jew ksur ta' liġijiet li għalihom persuna ġuridika tista' tinżamm responsabbli jew tiġi punita fl-Istat emittenti. 8. Kontenut u għamla tal-OIE. (1) L-OIE fil-forma stabbilita fl-Ewwel Skeda għandu jitlesta, jiġi ffirmat, u l-kontenut tiegħu jiġi ċċertifikat bħala preċiż u korrett mill-awtorità emittenti. (2) L-OIE għandu, b'mod partikolari, jinkludi l-informazzjoni li ġejja: (a) data dwar l-awtorità emittenti u, fejn applikabbli, l-awtorità ta' validazzjoni; (b) is-suġġett tal-OIE u r-raġunijiet għall-OIE; (ċ) l-informazzjoni meħtieġa li tkun disponibbli dwar il-persuna jew persuni kkonċernati; (d) deskrizzjoni tal-att kriminali, li jkun l-oġġett tal-investigazzjoni jew proċedimenti, u d-dispożizzjonijiet applikabbli tal-liġi kriminali tal-Istat emittenti; (e) deskrizzjoni tal-miżura jew miżuri investigattivi mitluba u tal-provi li għandhom jinkisbu. (3) Fost il-lingwi uffiċjali tal-istituzzjonijiet tal-Unjoni il-lingwa Maltija u dik Ingliża għandhom jintużaw sabiex jitlesta jew jiġi tradott l-OIE meta Malta tkun l-Istat ta' eżekuzzjoni. (4) L-awtorità kompetenti tal-Istat emittenti għandha tittraduċi l-OIE stabbilit fl-Ewwel Skeda għal lingwa uffiċjali tal-Istat ta' eżekuzzjoni jew kwalunkwe lingwa oħra indikata mill-Istat ta' eżekuzzjoni f'konformità mas-sub regolament (3). 9. Kondizzjonijiet għall-emissjoni u t-trażmissjoni ta' OIE. (1) L-awtorità emittenti tista' toħroġ OIE biss fejn tkun sodisfatta li ġew sodisfatti l-kondizzjonijiet li ġejjin: (a) l-emissjoni tal-OIE tkun meħtieġa u proporzjonata għall-fini tal-proċedimenti msemmija fir-regolament 7 b'kont meħud tad-drittijiet tal-persuna suspettata jew akkużata; u (b) il-miżura jew miżuri investigattivi indikati fl-OIE setgħu ġew ordnati taħt l-istess kondizzjonijiet f'każ domestiku simili. (2) Il-kondizzjonijiet imsemmija fis-sub regolament (1) għandhom jiġu vvalutati mill-awtorità emittenti f'kull każ. (3) Fejn l-awtorità ta' eżekuzzjoni jkollha raġuni għal xiex temmen li l-kondizzjonijiet imsemmija fis-sub regolament (1) ma ġewx sodisfatti, hija tista' tikkonsulta lill-awtorità emittenti dwar l-importanza li l-OIE jiġi eżegwit. Wara dik il-konsultazzjoni, l-awtorità emittenti tista' tiddeċiedi li tirtira l-OIE. 10. Trażmissjoni tal-OIE. (1) L-OIE, li jkun tlesta f'konformità mar-regolament 8, għandu jintbagħat mill-awtorità emittenti lill-awtorità ta' eżekuzzjoni bi kwalunkwe mezz li jista' jipproduċi rekord bil-miktub taħt kondizzjonijiet li jippermettu lill-Istat ta' eżekuzzjoni li jistabbilixxi l-awtentiċità. (2) Kull komunikazzjoni uffiċjali ulterjuri għandha ssir direttament bejn l-awtorità emittenti u l-awtorità ta' eżekuzzjoni. (3) Mingħajr preġudizzju għat-tifsira ta’ awtorità ta' eżekuzzjoni fir-regolament 2, l-Avukat Ġenerali se jkun kompetenti biex jirċievi Ordnijiet ta’ Investigazzjoni Ewropew maħruġin minn Stat emittenti u li jittrasmetti lil Stat eżekutur Ordnijiet ta’ Investigazzjoni Ewropew maħruġin minn Malta. (4) L-awtorità emittenti tista' tittrasmetti OIE permezz tas-sistema ta' telekomunikazzjoni tan-Network Ġ udizzjarju Ewropew (NĠE), kif stabbilit mill-Azzjoni Konġunta tal-Kunsill 98/428/ĠAI. (5) Jekk l-identità tal-awtorità ta' eżekuzzjoni ma tkunx magħrufa, l-awtorità emittenti għandha tagħmel l-istħarriġ kollu meħtieġ, inkluż permezz tal-punti ta' kuntatt tal-NĠE, sabiex tikseb dik l-informazzjoni mill-Istat ta’ eżekuzzjoni. (6) Fejn l-awtorità fl-Istat ta' eżekuzzjoni li tirċievi l-OIE ma jkollha l-ebda kompetenza biex tirrikonoxxi l-OIE jew biex tieħu l-miżuri meħtieġa għall-eżekuzzjoni tiegħu, hija għandha, exofficio, tittrasmetti l-OIE lill-awtorità ta' eżekuzzjoni u b'hekk tinforma lill-awtorità emittenti b'dan. (7) Id-diffikultajiet kollha marbutin mat-trasmissjoni jew l-awtentiċità ta' kwalunkwe dokument meħtieġ għall-eżekuzzjoni tal-OIE għandhom jiġu ttrattati permezz ta' kuntatti diretti bejn l-awtorità emittenti u l-awtorità ta' eżekuzzjoni li jkunu involuti, jew, fejn ikun il-każ, bl-involviment tal-awtoritajiet ċentrali tal-Istati Membri. 11. OIE relatat ma' OIE preċedenti. (1) Fejn awtorità emittenti toħroġ OIE li jissupplimenta OIEpreċedenti, hija għandha tindika dan il-fatt fl-OIEf fit-Taqsima D tal-formola stabbilita fl-Ewwel Skeda. (2) Jekk l-awtorità emittenti tgħin fl-eżekuzzjoni tal-OIE fl-Istat ta' eżekuzzjoni, f'konformità mas-sub regolament 12(4), hija tista', mingħajr preġudizzju għan-notifiki magħmula taħt ir-regolament 36(1)(ċ), tindirizza OIE li jissupplimenta OIEpreċedenti direttament lill-awtorità ta' eżekuzzjoni, waqt li tkun preżenti f'dak l-Istat. (3) L-OIE li jissupplimenta OIEpreċedenti għandu jikkonforma mar-regolament 8(1) u, fejn ikun applikabbli, jiġi validat f'konformità mat-tifsira ta’ "awtorità emittenti" kif speċifikat fir-regolament 2. 12. Rikonoxximent u eżekuzzjoni. (1) L-awtorità ta' eżekuzzjoni għandha tirrikonoxxi OIE, mibgħut f'konformità ma' dawn ir-regolamenti, mingħajr il-ħtieġa ta' kwalunkwe formalità ulterjuri, u tiżgura l-eżekuzzjoni tiegħu bl-istess modu taħt l-istess modalitajiet bħal li kieku l-miżura investigattiva konċernata ġiet ordnata minn awtorità tal-Istat ta' eżekuzzjoni, sakemm dik l-awtorità ma tiddeċidix li tinvoka waħda mir-raġunijiet sabiex ma jingħatax ir-rikonoxximent jew ma ssirx l-eżekuzzjoni jew waħda mir-raġunijiet għal posponiment previsti f’dawn ir-regolamenti. (2) L-awtorità ta' eżekuzzjoni għandha tikkonforma mal-formalitajiet u l-proċeduri espressament indikati mill-awtorità emittenti sakemm ma jkunx previst mod ieħor f’dawn ir-regolamenti u sakemm dawn il-formalitajiet u proċeduri ma jmorrux kontra l-prinċipji fundamentali tal-liġi tal-Istat ta' eżekuzzjoni. (3) Fejn awtorità ta' eżekuzzjoni tirċievi OIE li ma jkunx inħareġ minn awtorità emittenti kif speċifikat fir-regolament 2, l-awtorità ta' eżekuzzjoni għandha tibgħat lura l-OIE lill-Istat emittenti. (4) L-awtorità emittenti tista' titlob li awtorità waħda jew aktar awtoritajiet tal-Istat emittenti jagħtu assistenza fl-eżekuzzjoni tal-OIE b'appoġġ għall-awtoritajiet kompetenti tal-Istat ta' eżekuzzjoni sa fejn l-awtoritajiet maħtura tal-Istat emittenti jkunu kapaċi jagħtu assistenza fl-eżekuzzjoni tal-miżuri investigattivi indikati fl-OIE f'każ domestiku simili. L-awtorità ta' eżekuzzjoni għandha tikkonforma ma' din it-talba sakemm tali assistenza ma tmurx kontra l-prinċipji fundamentali tal-liġi tal-Istat ta' eżekuzzjoni jew ma tkunx ta' ħsara għall-interessi essenzjali ta' sigurtà nazzjonali tiegħu. (5) L-awtoritajiet tal-Istat emittenti preżenti fl-Istat ta' eżekuzzjoni għandhom ikunu marbuta bil-liġi tal-Istat ta' eżekuzzjoni matul l-eżekuzzjoni tal-OIE. Huma ma jkollhom ebda setgħa ta' infurzar tal-liġi fit-territorju tal-Istat ta' eżekuzzjoni, ħlief jekk l-eżekuzzjoni ta' tali setgħa fit-territorju tal-Istat ta' eżekuzzjoni tkun f'konformità mal-liġi tal-Istat ta' eżekuzzjoni u sa fejn ikun miftiehem bejn l-awtorità emittenti u l-awtorità ta' eżekuzzjoni. (6) L-awtorità emittenti u l-awtorità ta' eżekuzzjoni jistgħu jikkonsultaw lil xulxin, bi kwalunkwe mezz addatat, bil-ħsieb li jiffaċilitaw l-applikazzjoni effiċjenti ta' dan ir-regolament. 13. Rikors għal tip differenti ta' miżura investigattiva. (1) L-awtorità ta' eżekuzzjoni għandu jkollha, fejn possibbli, rikors għal miżura investigattiva differenti minn dik prevista fl-OIE fejn: (a) il-miżura investigattiva indikata fl-OIE ma tkunx teżisti taħt il-liġi tal-Istat ta' eżekuzzjoni; jew (b) il-miżura investigattiva indikata fl-OIE ma tkunx disponibbli f'każ domestiku simili. (2) Mingħajr preġudizzju għar-regolament 14, is-sub regolament (l) ma japplikax għall-miżuri investigattivi li ġejjin, li dejjem għandhom ikunu disponibbli taħt il-liġi tal-Istat ta' eżekuzzjoni u għandhom ikunu fi-seħħ Malta taħt l-awtorità ta’ dawn ir-regolamenti: (a) il-ksib ta' informazzjoni jew provi li jkunu diġà fil-pussess tal-awtorità ta' eżekuzzjoni u l-informazzjoni jew il-provi jistgħu jkunu nkisbu, f'konformità mal-liġi tal-Istat ta' eżekuzzjoni, fil-qafas ta' proċedimenti kriminali domestiċi simili jew għall-finijiet tal-OIE; (b) il-ksib ta' informazzjoni li tinsab fil-bażijiet ta' data miżmuma mill-pulizija jew l-awtoritajiet ġudizzjarji u li tkun aċċessibbli direttament mill-awtorità ta' eżekuzzjoni fil-qafas ta' proċedimenti kriminali; (ċ) is-smigħ ta' xhud, espert, vittma, persuna suspettata jew akkużata jew parti terza fit-territorju tal-Istat ta' eżekuzzjoni; (d) kwalunkwe miżura investigattiva mhux koerċitiva kif definita taħt il-liġi tal-Istat ta' eżekuzzjoni; (e) l-identifikazzjoni ta' persuni li jkollhom abbonament ta' numru tat-telefown speċifiku jew indirizzIP speċifiku. (3) L-awtorità ta' eżekuzzjoni jista' jkollha wkoll rikors għal miżura investigattiva għajr dik indikata fl-OIE fejn il-miżura investigattiva magħżula mill-awtorità ta' eżekuzzjoni jkollha l-istess riżultat permezz ta' mezzi inqas intrużivi mill-miżura indikata fl-OIE. (4) Meta l-awtorità ta' eżekuzzjoni tiddeċiedi li tagħmel użu mill-possibbiltà msemmija fis-sub regolamenti), hija għandha l-ewwel nett tinforma lill-awtorità emittenti, li tista' tiddeċiedi li tirtira jew tissupplimenta l-OIE. (5) Fejn, kif previst fis-sub regolament (1), il-miżura investigattiva indikata fl-OIE ma teżistix taħt il-liġi tal-Istat ta' eżekuzzjoni jew ma tkunx disponibbli f'każ domestiku simili u fejn ma jkun hemm l-ebda miżura investigattiva oħra li jkollha l-istess riżultat bħall-miżura investigattiva mitluba, l-awtorità ta' eżekuzzjoni għandha tinnotifika lill-awtorità emittenti li ma kienx possibbli li tiġi pprovduta l-għajnuna mitluba. 14. (1) Mingħajr preġudizzju għar-regolament 4(3), ir-rikonoxximent jew l-eżekuzzjoni ta' OIE jistgħu jiġu rifjutati fl-Istat ta' eżekuzzjoni fejn: (a) ikun hemm immunità jew privileġġ taħt il-liġi tal-Istat emittenti li jagħmlu impossibbli l-eżekuzzjoni tal-OIE jew ikun hemm regoli dwar id-determinazzjoni u l-limitazzjoni tar-responsabbiltà kriminali relatati mal-libertà tal-istampa u l-libertà tal-espressjoni f'mezzi oħrajn tax-xandir, li jagħmlu impossibbli l-eżekuzzjoni tal-OIE; (b) f'xikaż speċifiku l-eżekuzzjoni tal-OIE tkun ta' dannu għall-interessi essenzjali ta' sigurtà nazzjonali, tipperikola s-sors tal-informazzjoni jew tinvolvi l-użu ta' informazzjoni klassifikata relatata ma' attivitajiet speċifiċi ta' intelligence; (ċ) l-OIE jkun inħareġ fi proċedimenti msemmija fir-regolamenti 7) u l-miżura investigattiva ma tkunx awtorizzata taħt il-liġi tal-Istat ta' eżekuzzjoni f'każ domestiku simili; (d) l-eżekuzzjoni tal-OIE tmur kontra l-prinċipju ta' nebisinidem; (e) l-OIE jkun relatat ma' reat kriminali li allegatament ikun sar barra t-territorju tal-Istat emittenti u kollu kemm hu jew parzjalment fit-territorju tal-Istat ta' eżekuzzjoni, u l-għemil li fir-rigward tiegħu jkun inħareġ l-OIE ma jkunx reat fl-Istat ta' eżekuzzjoni; (f) ikun hemm raġunijiet sostantivi għal xiex jitwemmen li l-eżekuzzjoni ta' miżura investigattiva indikata fl-OIE tkun inkompatibbli mal-obbligi tal-Istat ta' eżekuzzjoni taħt l-Artikolu 6 tat-TUE u l-Karta; (g) l-għemil li fir-rigward tiegħu jkun inħareġ l-OIE ma jikkostitwixxix reat taħt il-liġi tal-Istat ta' eżekuzzjoni, sakemm ma jikkonċernax reat elenkat fost il-kategoriji ta' reati mogħtija fir Raba’ Skeda, kif indikat mill-awtorità emittenti fl-OIE, jekk ikun punibbli fl-Istat emittenti b'sentenza ta' kustodja jew ordni ta' detenzjoni għal perijodu massimu ta' mill-anqas tliet snin; jew (h) l-użu tal-miżura investigattiva indikata fl-OIE jkun ristrett taħt il-liġi tal-Istat ta' eżekuzzjoni għal lista jew kategorija ta' reati jew għal reati punibbli minn ċertu limitu minimu, li ma jinkludix ir-reat kopert mill-OIE. (2) Is-sub regolamenti 1) ma japplikawx għal miżuri investigattivi msemmijin fir-regolament 13(2). (3) Fejn l-OIE jikkonċerna reat konness ma' taxxi jew dazji, dwana u kambju, l-awtorità ta' eżekuzzjoni ma għandhiex tirrifjuta r-rikonoxximent jew l-eżekuzzjoni għar-raġuni li l-liġi tal-Istat ta' eżekuzzjoni ma timponix l-istess tip ta' taxxa jew dazju jew m'għandhiex regolament dwar taxxa, dazju, dwana u kambju tal-istess tip bħal-liġi tal-Istat emittenti. (4) Fil-każijiet imsemmija fis-sub regolamenti (1)(a), (b), (d),) qabel ma jiġi deċiż li OIE ma jiġix rikonoxxut jew eżegwit, kompletament jew parzjalment, l-awtorità ta' eżekuzzjoni għandha tikkonsulta lill-awtorità emittenti, bi kwalunkwe mezz addatat, u għandha, fejn ikun il-każ, titlob biex l-awtorità emittenti tipprovdi kwalunkwe informazzjoni meħtieġa mingħajr dewmien. (5) Fil-każ imsemmi fis-sub regolament 1(a) u fejn is-setgħali ta' rinunzja għall-privileġġ jew l-immunità tkun tal-awtorità tal-Istat ta' eżekuzzjoni, l-awtorità ta' eżekuzzjoni għandha titolbu li teżerċita dik is-setgħa minnufih. Fejn tkun awtorità ta' Stat ieħor jew organizzazzjoni internazzjonali li jkollha s-setgħa li tirrinunzja għall-privileġġ jew l-immunità, għandha tkun l-awtorità emittenti li titlob lill-awtorità konċernata biex dinteżerċita dik is-setgħa. 15. (1) Id-deċiżjoni dwar ir-rikonoxximent jew l-eżekuzzjoni għandha tittieħed, u l-miżura investigattiva għandha tiġi eżegwita, bl-istess rapidità u prijorità bħal f'każ domestiku simili u, fi kwalunkwe każ, fl-iskadenzi previsti f'dan ir-regolament. (2) Fejn awtorità emittenti tkun indikat fl-OIE li, minħabba skadenzi proċedurali, jew il-gravità tar-reat jew ċirkostanzi oħrajn partikolarment urġenti, tkun meħtieġ a skadenza iqsar minn dawk previsti f'dan ir-regolament, jew jekk l-awtorità emittenti tkun indikat fl-OIE li l-miżura investigattiva għandha tiġi eżegwita f'data speċifika, l-awtorità ta' eżekuzzjoni għandha kemm jista' jkun tieħu kont sħiħ ta' dan ir-rekwiżit. (3) L-awtorità ta' eżekuzzjoni għandha tieħu d-deċiżjoni dwar ir-rikonoxximent jew l-eżekuzzjoni tal-OIE malajr kemm jista' jkunu, mingħajr preġudizzju għas-subregolament (5), mhux iktar tard minn 30 jum wara r-riċezzjoni tal-OIE mill-awtorità kompetenti ta' eżekuzzjoni. (4) Sakemm ma jeżistux raġunijiet għal posponiment taħt ir-regolament 18 jew il-provi msemmija fil-miżura investigattiva koperta mill-OIE ma jkunux diġà fil-pussess tal-Istat ta' eżekuzzjoni, l-awtorità ta' eżekuzzjoni għandha teżegwixxi l-miżura investigattiva mingħajr dewmien u mingħajr preġudizzju għas-subregolament (5), mhux aktar tard minn 90 jum wara li tittieħed id-deċiżjoni msemmija fis-sub regolament (3). (5) Jekk ma jkunx prattikabbli f'każ speċifiku għall-awtorità kompetenti ta' eżekuzzjoni li tikkonforma mal-iskadenza stabbilita fis-sub regolament (3) jew li tissodisfa d-data speċifika stabbilita fis-sub regolament (2), hija għandha, mingħajr dewmien, tinforma lill-awtorità kompetenti tal-Istat emittenti bi kwalunkwe mezz, filwaqt li tagħti r-raġunijiet għad-dewmien u stima taż-żmien meħtieġ għat-teħid tad-deċiżjoni. F'tali każ, l-iskadenza msemmija fis-sub regolament (3) tista' tiġi estiża b'massimu ta' 30 jum. (6) Jekk ma jkunx prattikabbli f'każ speċifiku għall-awtorità kompetenti ta' eżekuzzjoni li tikkonforma mal-iskadenza stabbilita fis-sub regolament (4), hija għandha, mingħajr dewmien, tinforma lill-awtorità kompetenti tal-Istat emittenti bi kwalunkwe mezz, filwaqt li tagħti r-raġunijiet għad-dewmien u għandha tikkonsulta l-awtorità emittenti dwar l-aħjar mument biex teżegwixxi l-miżura investigattiva. 16. Trasferiment ta' provi. (1) L-awtorità ta' eżekuzzjoni għandha, mingħajr dewmien żejjed, tittrasferixxi l-provi miksuba jew li jkunu diġà fil-pussess tal-awtoritajiet kompetenti tal-Istat ta' eżekuzzjoni bħala riżultat tal-eżekuzzjoni tal-OIE lill-Istat emittenti. Fejn jintalbu fl-OIE u jekk ikun possibbli taħt il-liġi tal-Istat ta' eżekuzzjoni, il-provi għandhom ikunu trasferiti immedjatament lill-awtoritajiet kompetenti tal-Istat emittenti li jkunu qegħdin jassistu fl-eżekuzzjoni tal-OIE f'konformità mar-regolament 12(4). (2) It-trasferiment tal-provi jista' jiġi sospiż, sa meta toħroġ id-deċiżjoni rigward rimedju legali, sakemm ma jkunux indikati raġunijiet suffiċjenti fl-OIE li jkun essenzjali trasferiment immedjat għat-tmexxija korretta tal-investigazzjonijiet tagħha jew għall-preservazzjoni tad-drittijiet individwali. Madankollu, it-trasferiment tal-provi għandu jiġi sospiż jekk ikun ser jikkawża dannu serju u irriversibbli lill-persuna kkonċernata. (3) Meta tittrasferixxi l-provi miksuba, l-awtorità ta' eżekuzzjoni għandha tindika jekk tkunx teħtieġ li l-provi jintraddu lura lill-Istat ta' eżekuzzjoni hekk kif ma jibqgħux meħtieġa fl-Istat emittenti. (4) Fejn l-oġġetti, id-dokumenti, jew id-data kkonċernata jkunu wkoll rilevanti għal proċedimenti oħrajn, l-awtorità ta' eżekuzzjoni tista', fuq it-talba espliċita ta', u wara konsultazzjoni ma' l-awtorità emittenti, tittrasferixxi dawk il-provi temporanjament bil-kondizzjoni li jintraddu lill-Istat ta' eżekuzzjoni hekk kif ma jibqgħux meħtieġa fl-Istat emittenti jew fi kwalunkwe żmien jew okkażjoni oħra maqbula bejn l-awtoritajiet kompetenti. 17. Ri medji legali. (1) Dawk ir-rimedji legali kollha ekwivalenti għal dawk disponibbli f'każ domestiku simili għandhom ikunu applikabbli għall-miżuri investigattivi indikati fl-OIE. (2) Ir-raġunijiet sostantivi għall-ħruġ tal-OIE jistgħu jiġu kkontestati biss f'rikors fl-Istat emittenti, mingħajr preġudizzju għall-garanziji tad-drittijiet fundamentali fl-Istat ta' eżekuzzjoni. (3) Fejn dan ma jimminax il-ħtieġa li tiġi żgurata l-kunfidenzjalità ta' investigazzjoni, taħt ir-regolament 22(1), l-awtorità emittenti u l-awtorità ta' eżekuzzjoni għandhom jieħdu l-miżuri addatati biex jiżguraw li tkun ipprovduta informazzjoni dwar il-possibbiltajiet disponibbli taħt il-liġi nazzjonali għal tfittxija tar-rimedji legali meta dawn isiru applikabbli u fiż-żmien tajjeb biex jippermetti l-eżerċizzju effettiv tagħhom. (4) L-iskadenzi għat-tfittxija ta' rimedju legali għandhom ikunu l-istess bħal dawk previsti f'kawżi domestiċi simili u għandhom jiġu applikati b'mod li jiggarantixxi l-possibbiltà tal-eżerċizzju effettiv ta' dawn ir-rimedji legali għal-partijiet konċernati. (5) L-awtorità emittenti u l-awtorità ta' eżekuzzjoni għandhom jinfurmaw lil xulxin dwar ir-rimedji legali mitluba kontra l-ħruġ, ir-rikonoxximent jew l-eżekuzzjoni ta' OIE. (6) Kontestazzjoni legali ma għandhiex tissospendi l-eżekuzzjoni tal-miżura investigattiva, ħlief jekk ikollha dak l-effett f'kawżi domestiċi simili. (7) L-Istat emittenti għandu jieħu kont ta' kontestazzjoni li jkollha suċċess kontra r-rikonoxximent jew l-eżekuzzjoni ta' OIE skont il-liġi nazzjonali. Mingħajr preġudizzju għar-regoli proċedurali nazzjonali, l-Istati Membri għandhom jiżguraw li fi proċedimenti kriminali fl-Istat emittenti jkunu rispettati d-drittijiet tad-difiża u d-dritt għal proċedimenti ġusti meta ssir il-valutazzjoni tal-provi miksuba permezz tal-OIE. 18. Raġunijiet għall-posponiment ta' rikonoxximent jew eżekuzzjoni. (1) Ir-rikonoxximent jew l-eżekuzzjoni tal-OIE jistgħu jiġu posposti fl-Istat ta' eżekuzzjoni meta: (a) l-eżekuzzjoni tiegħu tista' tippreġudika investigazzjoni kriminali kurrenti jew prosekuzzjoni kurrenti, sa meta l-Istat ta' eżekuzzjoni jikkunsidra li jkun raġonevoli; (b) l-oġġetti, id-dokumenti jew id-data kkonċernati jkunu diġà qegħdin jintużaw fi proċedimenti oħrajn, sa meta dawn ma jkunux aktar meħtieġa għal dik il-fini. (2) Hekk kif ir-raġuni għal posponiment ma tibqax teżisti, l-awtorità ta' eżekuzzjoni għandha minnufih tieħu l-miżuri meħtieġa għall-eżekuzzjoni tal-OIE u tinforma lill-awtorità emittenti bi kwalunkwe mezz li jista' jipproduċi rekord bil-miktub. 19. Obbligu li tingħata informazzjoni. (1) L-awtorità kompetenti fl-Istat ta' eżekuzzjoni li tirċievi l-OIE għandha, mingħajr dewmien, u fi kwalunkwe każ fi żmien ġimgħa mir-riċezzjoni tal-OIE, tirrikonoxxi r-riċezzjoni tal-OIE billi timla u tibgħat il-formola stabbilita fit-Tieni Skeda. Fejn awtorità ċentrali tkun ġiet maħtura f'konformità mar-regolament 10(3), dak l-obbligu għandu japplika kemm għall-awtorità ċentrali kif ukoll għall-awtorità ta' eżekuzzjoni li tirċievi l-OIE mill-awtorità ċentrali. Fil-każijiet imsemmija mar-regolament 10(6), dak l-obbligu għandu japplika kemm għall-awtorità kompetenti li inizjalment tkun irċeviet l-OIE kif ukoll għall-awtorità ta' eżekuzzjoni li finalment lilha jkun intbagħat l-OIE. (2) Mingħajr preġudizzju għar-regolamenti 13), l-awtorità ta' eżekuzzjoni għandha tinforma lill-awtorità emittenti immedjatament bi kwalunkwe mezz: (a) jekk ikun impossibbli għall-awtorità ta' eżekuzzjoni li tieħu deċiżjoni dwar ir-rikonoxximent jew l-eżekuzzjoni minħabba l-fatt li l-formola prevista fl-Ewwel Skeda ma tkunx kompluta jew tkun manifestament skorretta; (b) jekk l-awtorità ta' eżekuzzjoni, matul l-eżekuzzjoni tal-OIE, tikkunsidra mingħajr stħarriġ ulterjuri li jista' jkun il-każ li jiġu eżegwiti miżuri investigattivi li ma kinux previsti inizjalment, jew li ma setgħux jiġu speċifikati meta nħareġ l-OIE, sabiex l-awtorità emittenti tkun tista' tieħu azzjoni ulterjuri fil-każ speċifiku; jew (ċ) jekk l-awtorità ta' eżekuzzjoni tistabbilixxi li, fil-każ speċifiku, hija ma tistax tikkonforma mal-formalitajiet u l-proċeduri espressament indikati mill-awtorità emittenti skont ir-regolament 12. Fuq talba tal-awtorità emittenti, l-informazzjoni għandha tiġi kkonfermata, mingħajr dewmien, bi kwalunkwe mezz li jista' jipproduċi rekord bil-miktub. (3) Mingħajr preġudizzju għar-regolamenti 13), l-awtorità ta' eżekuzzjoni għandha tinforma lill-awtorità emittenti mingħajr dewmien bi kwalunkwe mezz li jista' jipproduċi rekord bil-miktub: (a) bi kwalunkwe deċiżjoni meħuda taħt ir-regolament 13 jew 14;(b) bi kwalunkwe deċiżjoni ta' posponiment tal-eżekuzzjoni jew rikonoxximent tal-OIE, ir-raġunijiet għall-posponiment u, jekk ikun possibbli, kemm ikun mistenni jdum il-posponiment. 20. Responsabbiltà kriminali rigward l-uffiċjali. Meta jkunu preżenti fit-territorju tal-Istat ta' eżekuzzjoni fil-qafas tal-applikazzjoni ta' dawn ir-regolamenti, l-uffiċjali mill-Istat emittenti għandhom jitqiesu bħala uffiċjali tal-Istat ta' eżekuzzjoni fir-rigward ta' reati li jsiru kontrihom jew minnhom. 21. (1) Fejn, fil-qafas tal-applikazzjoni ta' dawn ir-regolamenti, l-uffiċjali ta' Stat Membru jkunu preżenti fit-territorju ta' Stat Membru ieħor, l-ewwel Stat Membru għandu jkun responsabbli għal kwalunkwe ħsara kkawżata mill-uffiċjali tiegħu matul l-operazzjonijiet tagħhom, f'konformità mal-liġi tal-Istat Membru li fit-territorju tiegħu jkunu qed joperaw. (2) L-Istat Membru li fit-territorju tiegħu tkun ġiet ikkawżata l-ħsara msemmija fis-sub regolament (1) għandu jagħmel tajjeb għal din il-ħsara taħt il-kondizzjonijiet applikabbli għal ħsara kkawżata mill-uffiċjali tiegħu stess. (3) L-Istat Membru li l-uffiċjali tiegħu jkunu kkawżaw ħsara lil kwalunkwe persuna fit-territorju ta' Stat Membru ieħor għandu jrodd lura bis-sħiħ kwalunkwe somma lill-Istat Membru tal-aħħar ħallas lill-vittmi jew lill-persuni intitolati f’isimhom. (4) Mingħajr preġudizzju għall-eżerċizzju tad-drittijiet tiegħu vis-à-vis partijiet terzi u bl-eċċezzjoni tas-sub regolament (3), kull Stat Membru għandu jiddesisti, fil-każijiet previsti fis-sub regolament (1), milli jitlob radd lura tal-ħsara li jkun ġarrab minn Stat Membru ieħor. 22. Kunfidenzjalità. (1) Il-miżuri kollha meħtieġa għandhom jittieħdu biex jiżguraw li fl-eżekuzzjoni tal-OIE l-awtorità emittenti u l-awtorità ta' eżekuzzjoni jieħdu kont dovut tal-kunfidenzjalità tal-investigazzjoni. (2) L-awtorità ta' eżekuzzjoni għandha, f'konformità mal-liġi nazzjonali tagħha, tiggarantixxi l-kunfidenzjalità tal-fatti u s-sustanza tal-OIE, bl-eċċezzjoni ta' dak li jkun meħtieġ biex teżegwixxi l-miżura investigattiva. Jekk l-awtorità ta' eżekuzzjoni ma tkunx tista' tikkonforma mar-rekwiżit ta' kunfidenzjalità, hija għandha tinnotifika lill-awtorità emittenti mingħajr dewmien. (3) L-awtorità emittenti m'għandiex, f'konformità mal-liġi nazzjonali tagħha u dment li ma jkunx indikat mod ieħor mill-awtorità ta' eżekuzzjoni, tiżvela kwalunkwe prova jew informazzjoni pprovduta mill-awtorità ta' eżekuzzjoni, b'eċċezzjoni fejn dak l-iżvelar jkun meħtieġ għall-investigazzjonijiet jew il-proċedimenti deskritti fl-OIE. (4) Il-miżuri kollha meħtieġa għandhom jittieħdu biex jiżguraw li l-banek ma jiżvelawx lill-klijent bankarju konċernat jew lil terzi persuni oħrajn li tkun ġiet traż messa informazzjoni lill-Istat emittenti f'konformità mar-regolamenti 29 u 30 jew li tkun qiegħda ssir investigazzjoni. (5) Ħlief jekk dawn ir-regolamenti jipprovdu mod ieħor, il-proċedura tal-implimentazzjoni tal-proviżjonijiet tal-Kodiċi Kriminali għandhom japplikaw mutatis mutandis f’każ ta’ ksur ta’ kunfidenzjalità bivjolazzjoni ta’ dawn ir-regolamenti. 23. Protezzjoni ta' data personali. Kap. 440. Għandu jiġi żgurat li d-data, u speċjalment, id-Deċiżjoni Qafas tal-Kunsill 2008/977/ĠAI u l-prinċipji tal-Konvenzjoni tal-Kunsill tal-Ewropa tat-28 ta' Jannar 1981 għall-ħarsien tal-Individwi fir-rigward talI pproċessar Awtomatiku ta' Data Għandu jiġi żgurat li d-data personali tkun protetta u li tista' tiġi pproċessata biss skont l-Att dwar il-Protezzjoni u l-Privatezza tad-Data Personali u l-Protokoll Addizzjonali tagħha. L-aċċess għal tali data. Persuni awtorizzati biss jista' jkollhom aċċess għal talidata L-aċċess għal tali data għandu jiġi ristrett, mingħajr preġudizzju għad-drittijiet tas-suġġett tad-data. 24. (1) Sakemm ma jkunx previst mod ieħor f'dawn ir-regolamenti, l-Istat ta' eżekuzzjoni għandu jassumi l-ispejjeż kollha mġarrba fit-territorju tal-Istat ta' eżekuzzjoni li jkunu relatati mal-eżekuzzjoni ta' OIE. (2) Fejn l-awtorità ta' eżekuzzjoni tqis li l-ispejjeż tal-eżekuzzjoni ta' OIE jistgħu jitqiesu eċċezzjonalment għolja, hija tista' tikkonsulta l-awtorità emittenti dwar jekk l-ispejjeż għandhomx jinqasmu, u kif, jew l-OIE għandux jiġi modifikat, u kif. L-Istat ta' eżekuzzjoni għandu jinforma lill-awtorità emittenti minn qabel bl-ispeċifikazzjonijiet dettaljati tal-parti tal-ispejjeż meqjusa eċċezzjonalment għolja. (3) F'sitwazzjonijiet eċċezzjonali fejn ma jistax jintlaħaq qbil fir-rigward tal-ispejjeż imsemmijin fis-sub regolament (2), l-awtorità emittenti tista' tiddeċiedi li: (a) tirtira l-OIE kompletament jew parzjalment; jew (b) iżżomm l-OIE, u tassumi l-parti tal-ispejjeż meqjusa eċċezzjonalment għolja. 25. Trasferiment temporanju lejn l-Istat emittenti ta' persuni miżmuma f'kustodja għall-fini li tiġi eżegwita miżura investigattiva. (1) OIE jista' jinħareġ għat-trasferiment temporanju ta' persuna miżmuma f'kustodja fl-Istat ta' eżekuzzjoni għall-fini li tiġi eżegwita miżura investigattiva biex jinġabru provi li għalihom tkun meħtieġa l-preżenza ta' dik il-persuna fit-territorju tal-Istat emittenti, sakemm hija terġa' tintbagħat lura fi żmien il-perijodu stipulat mill-Istat ta' eżekuzzjoni. (2) Flimkien mar-raġunijiet sabiex ma jingħatax ir-rikonoxximent jew ma ssirx l-eżekuzzjoni li huma msemmija fir-regolament 14, l-eżekuzzjoni ta' OIE tista' wkoll tiġi rifjutata jekk: (a) il-persuna miżmuma f'kustodja ma tagħtix kunsens; jew (b) it-trasferiment jista' jtawwal id-detenzjoni tal-persuna miżmuma f'kustodja. (3) Mingħajr preġudizzju għas-subregolament 2(a), fejn l-Istat ta' eżekuzzjoni jqis li hekk ikun meħtieġ minħabba l-età jew il-kundizzjoni fiżika jew mentali tal-persuna, l-opportunità ta' stqarrija tal-opinjoni dwar it-trasferiment temporanju għandha tingħata lir-rappreżentant legali tal-persuna miżmuma f'kustodja. (4) F'każijiet imsemmija fis-sub regolament (1), it-transitu tal-persuna miżmuma f'kustodja mit-territorju ta' Stat Membru terz ("l-Istat Membru ta' transitu") għandu jingħata b'applikazzjoni, flimkien mad-dokumenti kollha meħtie [a. (5) L-arranġamenti prattiċi rigward it-trasferiment temporanju tal-persuna inkluż id-dettalji tal-kondizzjonijiet tal-kustodja tagħha fl-Istat emittenti, u d-datisa meta għandha tiġi trasferita minnurritornata fit-territorju tal-Istat ta' eżekuzzjoni għandhom jiġu maqbula bejn l-Istat emittenti u l-Istat ta' eżekuzzjoni, filwaqt li jiġi żgurat li titqies il-kondizzjoni fiżika umentali tal-persuna konċernata, kif ukoll il-livell ta' sigurtà meħtieġ fl-Istat emittenti. (6) Il-persuna trasferita għandha tibqa' miżmuma f'kustodja fit-territorju tal-Istat emittenti u, fejn applikabbli, fit-territorju tal-Istat Membru ta' transitu, għall-atti jew il-kundanni li għalihom tkun inżammet f'kustodja fl-Istat ta' eżekuzzjoni, dment li l-Istat ta' eżekuzzjoni ma japplikax għar-rilaxx tagħha. (7) Il-perijodu ta' kustodja fit-territorju tal-Istat emittenti għandu jitnaqqas mill-perijodu ta' detenzjoni li l-persuna kkonċernata hija jew ser tkun obbligata tagħmel fit-territorju tal-Istat ta' eżekuzzjoni. (8) Mingħajr preġudizzju għas-subregolament (6), persuna trasferita m'għandhiex tiġi suġġetta għal prosekuzzjoni jew tinżamm f'detenzjoni jew tiġi suġġetta għal kwalunkwe restrizzjoni oħra fuq il-libertà personali tagħha fl-Istat emittenti għal atti li saru jew għal kundanni li ngħataw qabel it-tluq tagħha mit-territorju tal-Istat ta' eżekuzzjoni u li ma jkunux speċifikati fl-OIE. (9) L-immunità msemmija fis-sub regolament (8) ma għandhiex tibqa' teżisti jekk il-persuna trasferita, wara li kellha l-opportunità li titlaq għal perijodu ta' 15-il jum konsekuttiv mid-data meta l-preżenza tagħha ma tkunx għadha meħtieġa mill-awtoritajiet emittenti: (a) madankollu tkun baqgħet fit-territorju; jew (b) wara li tkun telqet minnu, tkun reġgħet lura. (10) L-ispejjeż li jirriżultaw mill-applikazzjoni ta' dan ir-regolament għandhom jitħallsu f'konformità mar-regolament 24, ħlief għall-ispejjeż li jirriżultaw mit-trasferiment tal-persuna lejn l-Istat emittenti u lura, li għandhom jitħallsu minn dak l-Istat. (11) Ħlief jekk dawn ir-regolamenti jipprovdu mod ieħor, il-proċedura li timplimenta dawn ir-regolamenti għandha tkun imsejsa fuq l-artikolu 435BĊ tal-Kodiċi Kriminali li għandha tapplika mutatis mutandis għal dawn ir-regolamenti. 26. Trasferiment temporanju lill-Istat ta' eżekuzzjoni ta' persuni miżmuma f'kustodja għall-fini li tiġi eżegwita miżura investigattiva. (1) OIE jista' jinħareġ għat-trasferiment temporanju ta' persuna miżmuma f'kustodja fl-Istat emittenti għall-fini li tiġi eżegwita miżura investigattiva bil-ħsieb li jinġabru provi li għaliha tkun meħtieġa l-preżenza tagħha fit-territorju tal-Istat ta' eżekuzzjoni. (2) Is-sub regolament 2(a) u r-regolamenti 25) għandhom japplikaw mutatis mutandis għal kwalunkwe trasferiment temporanju taħt dan ir-regolament. (3) L-ispejjeż li jirriżultaw mill-applikazzjoni ta' dan ir-regolament għandhom jitħallsu f'konformità mar-regolament 24, ħlief għall-ispejjeż li jirriżultaw mit-trasferiment tal-persuna kkonċernata lejn l-Istat ta' eżekuzzjoni u lura, li għandhom jitħallsu mill-Istat emittenti. (4) Ħlief jekk dawn ir-regolamenti jipprovdu mod ieħor, il-proċedura li timplimenta dawn ir-regolamenti għandha tkun imsejsa fuq l-artikolu 435BB tal-Kodiċi Kriminali li għandha tapplika mutatis mutandis għal dawn ir-regolamenti. 27. Smigħ b'vidjokonferenza jew bi trażmissjoni awdjoviżiva oħra. (1) Fejn persuna tkun fit-territorju ta' Stat ta' eżekuzzjoni u jkun meħtieġ li din tinstema' bħala xhieda jew esperta mill-awtoritajiet kompetenti tal-Istat emittenti, l-awtorità emittenti tista' toħroġ OIE biex ix-xhieda jew l-esperta tinstema' b'vidjokonferenza jew bi trażmissjoni awdjoviżiva oħra f'konformità mas-sub regolamenti). L-awtorità emittenti tista' wkoll toħroġ OIE għall-fini li persuna suspettata jew akkużata t instema' b'vidjokonferenza jew bi trażmissjoni awdjoviżiva oħra. (2) Flimkien mar-raġunijiet sabiex ma jingħatax ir-rikonoxximent jew ma ssirx l-eżekuzzjoni li huma msemmija fir-regolament 14, l-eżekuzzjoni ta' OIE tista' wkoll tiġi rifjutata jekk: (a) il-persuna suspettata jew akkużata ma tagħtix kunsens; jew (b) l-eżekuzzjoni ta' tali miżura investigattiva f'każ partikolari tmur kontra l-prinċipji fundamentali tal-liġi tal-Istat ta' eżekuzzjoni. (3) L-awtorità emittenti u l-awtorità ta' eżekuzzjoni għandhom jaqblu dwar l-arranġamenti prattiċi. Meta jsir qbil dwar dawn l-arranġamenti, l-awtorità ta' eżekuzzjoni għandha timpenja ruħha li: (a) issejjaħ lix-xhud jew lill-espert ikkonċernat biex jidher fil-ħin u l-post tas-smigħ; (b) issejjaħ lill-persuni suspettati jew akkużati biex jidhru għas-smigħ f'konformità mar-regoli dettaljati stabbiliti fil-liġi tal-Istat ta' eżekuzzjoni u tinforma lil dawn il-persuni dwar id-drittijiet tagħhom taħt il-liġi tal-Istat emittenti, fi żmien xieraq li jippermettilhom jeżerċitaw id-drittijiet ta' difiża tagħhom b'mod effettiv; u (ċ) tiżgura l-identifikazzjoni tal-persuna li għandha tinstema'. (4) Jekk f'ċirkostanzi ta' każ partikolari l-awtorità ta' eżekuzzjoni ma jkollha ebda aċċess għal mezzi tekniċi għal smigħ li jsir permezz ta' vidjokonferenza, l-Istat emittenti jista' jagħmel disponibbli għaliha dawn il-mezzi permezz ta' ftehim reċiproku. (5) Fejn isir smigħ b'vidjokonferenza jew bi trażmissjoni awdjoviżiva oħra, għandhom japplikaw ir-regoli li ġejjin: (a) is-smigħ għandu jinstema’ quddiem ma ġistrat, fejn meħtieġ assistit minn interpretu, u għandu wkoll jkun responsabbli biex jiżgura kemm l-identifikazzjoni tal-persuna li għandha tinstema' kif ukoll ir-rispett għall-prinċipji fundamentali tal-liġi tal-Istat ta' eżekuzzjoni. Jekk il-maġistrat ikun tal-fehma li matul is-smigħ il-prinċipji fundamentali tal-liġi tal-Istat ta' eżekuzzjoni jkunu qegħdin jiġu miksura, huwa għandu minnufih jieħu l-miżuri meħtieġa biex jiżgura li s-smigħ ikompli f'konformità ma' dawk il-prinċipji; (b) fejn meħtieġ, għandu jkun hemm qbil bejn l-awtoritajiet kompetenti tal-Istat emittenti u dawk tal-Istat ta' eżekuzzjoni dwar il-miżuri għall-protezzjoni tal-persuna li għandha tinstema';(ċ) is-smigħ għandu jitmexxa direttament mill-awtorità kompetenti tal-Istat emittenti, jew taħt id-direzzjoni tagħha, f'konformità mal-liġijiet proprji tiegħu; (d) fuq it-talba tal-Istat emittenti jew tal-persuna li għandha tinstema', l-Istat ta' eżekuzzjoni għandu jiżgura li l-persuna li għandha tinstema' tkun assistita minn interpretu, jekk meħtieġ; (e) il-persuni suspettati jew akkużati għandhom jiġu mgħarrfa qabel is-smigħ dwar id-drittijiet proċedurali li jgawdu, inkluż id-dritt li ma jixhdux taħt il-liġi tal-Istat ta' eżekuzzjoni u tal-Istat emittenti. Ix-xhieda u l-esperti jistgħu jitolbu d-dritt li ma jixhdux li huma jkunu jgawdu taħt il-liġi tal-Istat ta' eżekuzzjoni jew dak emittenti u għandhom jiġu mgħarrfa dwar dan id-dritt qabel is-smigħ. (6) Mingħajr preġudizzju għal kwalunkwe miżura maqbula għall-protezzjoni tal-persuni, meta s-smigħ ikun ġie konkluż, l-awtorità ta' eżekuzzjoni għandha tfassal il-minuti li fihom tindika d-data u l-post tas-smigħ, l-identità tal-persuna mismugħa, l-identitajiet u l-funzjonijiet tal-persuni l-oħrajn kollha fl-Istat ta' eżekuzzjoni li jipparteċipaw fis-smigħ, kwalunkwe ġurament li jkun ittieħed u l-kondizzjonijiet tekniċi li taħthom ikun sar is-smigħ. Id-dokument għandu jintbagħat mill-awtorità ta' eżekuzzjoni lill-awtorità emittenti. (7) Kap.9. Kap. 9. Għandhom jittieħdu l-miżuri kollha meħtieġa biex jiżguraw li, fejn il-persuna tkun qed tinstema' fit-territorju tagħha f'konformità ma' dan ir-regolament u tirrifjuta li tixhed meta tkun taħt obbligu li tixhed jew ma tixhidx il-verità, il-liġi nazzjonali tapplika bl-istess mod bħal li kieku s-smigħ sar fi proċedura nazzjonali. Sakemm dawn ir-regolamenti ma jipprovdux mod ieħor, il-proċedura tal-implimentazzjoni tad-dispożizzjonijiet tal-Kodiċi Kriminali għandhom japplikaw għas-sitwazzjonijiet proposti f’dan is-sub regolament. 28. Smigħ b'konferenza telefonika. (1) Jekk persuna tkun fit-territorju ta' Stat Membru u jkollha tinstema' bħala xhieda jew esperta mill-awtoritajiet kompetenti ta' Stat Membru ieħor, l-awtorità emittenti tal-Istat Membru tal-aħħar tista', fejn ma jkunx xieraq jew possibbli għall-persuna li għandha tinstema' li tidher fiżikament fit-territorju tiegħu, u wara li jkunu ġew eżaminati mezzi oħra addatati, toħroġ OIE sa biex tinstema' x-xhieda jew l-espert permezz ta' konferenza telefonika kif previst fis-sub regolament (2). (2) Sakemm ma jsirx qbil mod ieħor, ir-regolamenti 27(3), (5),) għandhom japplikamutatis mutandis għal smigħ b'konferenza telefonika. (3) Ħlief jekk dawn ir-regolamenti jipprovdu mod ieħor, il-proċedura li timplimenta dawn ir-regolamenti għandha tkun imsejsa fuq l-artikoli 647A u 649(13) tal-Kodiċi Kriminali li għandhom japplikaw mutatis mutandis għal dawn ir-regolamenti. 29. Informazzjoni dwar kontijiet bankarji u finanzjarji oħra. (1) OIE jista' jinħareġ biex jiġi determinat jekk kwalunkwe persuna fiżika jew ġuridika suġġetta għall-proċedimenti kriminali konċernati żżommx jew tikkontrolla xkont wieħed jew aktar, irrispettivament min-natura tiegħu, fi kwalunkwe bank li jinstab fit-territorju tal-Istat ta' eżekuzzjoni, u jekk dan ikun il-każ, biex jinkisbu d-dettalji kollha tal-kontijiet identifikati. (2) Għandhom jittieħdu l-miżuri kollha meħtieġa li jkunu jippermettu li tiġi pprovduta l-informazzjoni msemmija fis-sub regolament (1) taħt il-kondizzjonijiet stabbiliti f'dan ir-regolament. (3) L-informazzjoni msemmija fis-sub regolament (1) għandha wkoll, jekk tintalab fl-OIE, tinkludi l-kontijiet li għalihom il-persuna suġġetta għall-proċedimenti kriminali konċernati jkollha prokura. (4) L-obbligu stabbilit f'dan ir-regolament għandu japplika biss sa fejn l-informazzjoni tkun fil-pussess tal-bank li jkun qiegħed iżomm il-kont. (5) Fl-OIE l-awtorità emittenti għandha tindika r-raġunijiet għaliex tqis li l-informazzjoni mitluba x'aktarx lihi ta' valur sostanzjali għall-fini tal-proċedimenti kriminali konċernati u għal liema raġunijiet hija tippreżumi li l-banek fl-Istat ta' eżekuzzjoni jżommu l-kontu, sa fejn ikun disponibbli, liema banek jistgħu jkunu involuti. Fl-OIE hija għandha tinkludi wkoll kwalunkwe informazzjoni disponibbli li tista' tiffaċilita l-eżekuzzjoni tiegħu. (6) OIE jista' jinħareġ ukoll biex jiġi determinat jekk il-persuna fiżika jew ġuridika suġġetta għall-proċedimenti kriminali konċernati għandhiex kont wieħed jew aktar, fi kwalunkwe istituzzjoni finanzjarja mhux bankarja li tinsab fit-territorju tal-Istat ta' eżekuzzjoni. Is-subregolamenti) għandhom japplikaw mutatis mutandis. F'tali każu flimkien mar-raġunijiet sabiex ma jingħatax ir-rikonoxximent jew ma ssirx l-eżekuzzjoni li huma msemmija fir-regolament 14, l-eżekuzzjoni tal-OIE tista' wkoll tiġi rifjutata jekk l-eżekuzzjoni tal-miżura investigattiva ma tkunx awtorizzata f'każ domestiku simili. (7) Ħlief jekk dawn ir-regolamenti jipprovdu mod ieħor, il-proċedura li timplimenta dawn ir-regolamenti għandha tkun imsejsa fuq l-artikolu 435AAu 435BA tal-Kodiċi Kriminali li għandhom japplikaw mutatis mutandis għal dawn ir-regolamenti. 30. Informazzjoni dwar operazzjonijiet bankarji u finanzjarji oħra. (1) OIE jista' jinħareġ sabiex jinkisbu d-dettalji ta' kontijiet bankarji speċifikati u ta' operazzjonijiet bankarji li jkunu saru matul perijodu definit permezz ta' kont wieħed jew aktar speċifikati fih, inkluż id-dettalji ta' kwalunkwe kont ta' trasmissjoni jew ta' riċezzjoni ta' flus. (2) Għandhom jittieħdu l-miżuri kollha meħtieġa biex tkun tista' tiġi pprovduta l-informazzjoni msemmija fis-sub regolament (1) taħt il-kondizzjonijiet stabbiliti f'dan ir-regolament. (3) L-obbligu stabbilit f'dan ir-regolament għandu japplika biss sa fejn l-informazzjoni tkun fil-pussess tal-bank li fih jinżamm il-kont. (4) Fl-OIE l-awtorità emittenti għandha tindika r-raġunijiet għaliex tikkunsidra l-informazzjoni mitluba rilevanti għall-fini tal-proċedimenti kriminali konċernati. (5) OIE jista' jinħareġ ukoll fir-rigward tal-informazzjoni prevista fis-sub regolament (1) b'referenza għal operazzjonijiet finanzjarji li jkunu saru minn istituzzjonijiet finanzjarji mhux bankarji. Is-subregolamenti) għandhom japplikaw mutatis mutandis. F'tali każu flimkien mar-raġunijiet sabiex ma jingħatax ir-rikonoxximent jew ma ssirx l-eżekuzzjoni li huma msemmija fir-regolament 14, l-eżekuzzjoni tal-OIE tista' wkoll tiġi rifjutata fejn l-eżekuzzjoni tal-miżura investigattiva ma tkunx awtorizzata f'każ domestiku simili. (6) Ħlief jekk dawn ir-regolamenti jipprovdu mod ieħor, il-proċedura li timplimenta dawn ir-regolamenti għandha tkun imsejsa fuq l-artikolu 435AA u BA tal-Kodiċi Kriminali li għandhom japplikaw mutatis mutandis għal dawn ir-regolamenti. 31. Miżuri investigattivi li jimplikaw il-ġbir ta' provi fi żmien reali, kontinwament u ma tul ċertu perijodu ta' żmien. (1) Meta l-OIE jinħareġ għall-fini tal-eżekuzzjoni ta' miżura investigattiva li tkun teħtieġ il-ġbir ta' provi fi żmien reali, kontinwament u ma tul ċertu perijodu ta' żmien, bħal dawn li ġejjin: (a) il-monitoraġġ tal-operazzjonijiet bankarji jew finanzjarji oħrajn li jkunu qed isiru permezz ta' kont speċifikat jew aktar; (b) il-konsenji kkontrollati fit-territorju tal-Istat ta' eżekuzzjoni; l-eżekuzzjoni tagħha tista' tiġi rifjutata, flimkien mar-raġunijiet sabiex ma jingħatax ir-rikonoxximent jew ma ssirx l-eżekuzzjoni li huma msemmija fir-regolament 14, jekk l-eżekuzzjoni tal-miżura investigattiva konċernata ma tiġix awtorizzata f'każ domestiku simili. (2) L-arranġamenti prattiċi rigward il-miżura investigattiva msemmija fis-sub regolament 1(b) u kull fejn ikun meħtieġ għandhom jinqablu bejn l-Istat emittenti u l-Istat ta' eżekuzzjoni. (3) L-awtorità emittenti għandha tindika fl-OIE għaliex tikkunsidra l-informazzjoni mitluba rilevanti għall-fini tal-proċedimenti kriminali konċernati. (4) Id-dritt ta' azzjoni, ta' direzzjoni u ta' kontroll tal-operazzjonijiet relatati mal-eżekuzzjoni tal-OIE kif imsemmi fis-sub regolament (1) għandhom ikunu tal-awtoritajiet kompetenti tal-Istat ta' eżekuzzjoni. (5) Ħlief jekk dawn ir-regolamenti jipprovdu mod ieħor, il-proċedura li timplimenta dawn ir-regolamenti għandha tkun imsejsa fuq l-artikolu 435E tal-Kodiċi Kriminali li għandhom japplikaw mutatis mutandis għal dawn ir-regolamenti. 32. Investigazzjonijiet sigrieti. (1) OIE jista' jinħareġ biex l-Istat ta' eżekuzzjoni jintalab jassisti lill-Istat emittenti fit-tmexxija ta' investigazzjonijiet ta' kriminalità minn uffiċjali li jaġixxu taħt identità sigrieta jew falza ("investigazzjonijiet sigrieti"). (2) L-awtorità emittenti għandha tindika fl-OIE għaliex tikkonsidra li l-investigazzjoni sigrieta x'aktarx tkun rilevanti għall-fini tal-proċedimenti kriminali konċernati. Id-deċiżjoni dwar ir-rikonoxximent u l-eżekuzzjoni ta' OIE maħruġ taħt dan ir-regolament għandha tittieħed f'kull każ individwali mill-awtoritajiet kompetenti tal-Istat ta' eżekuzzjoni b'attenzjoni dovuta għal-liġi nazzjonali u l-proċeduri tiegħu. (3) Flimkien mar-raġunijiet sabiex ma jingħatax ir-rikonoxximent jew ma ssirx l-eżekuzzjoni li huma msemmija fir-regolament 14, l-awtorità ta' eżekuzzjoni tista' tirrifjuta li tesegwixxi OIE kif imsemmi fis-sub regolament (1), fejn: (a) l-eżekuzzjoni tal-investigazzjoni sigrieta ma tkunx awtorizzata f'każ domestiku simili; jew (b) ma kienx possibbli li jintlaħaq qbil dwar l-arranġamenti għall-investigazzjonijiet sigrieti taħt is-sub regolament (4). (4) L-investigazzjonijiet sigrieti għandhom isiru skont il-liġi nazzjonali u l-proċeduri tal-Istat Membru li fit-territorju tiegħu jsiru l-investigazzjonijiet sigrieti. Id-dritt ta' azzjoni, ta' direzzjoni u ta' kontroll tal-operazzjoni relatata mal-investigazzjoni sigrieta għandhom ikunu unikament tal-awtoritajiet kompetenti tal-Istat ta' eżekuzzjoni. It-tul ta' żmien tal-investigazzjoni sigrieta, il-kondizzjonijiet dettaljati, u l-istatus legali tal-uffiċjali involuti fl-investigazzjonijiet sigrieti għandhom jinqablu bejn l-Istat emittenti u l-Istat ta' eżekuzzjoni b'kont debitament meħud tal-liġijiet nazzjonali u l-proċeduri tagħhom. (5) Kap.9. Kap. 9. Sakemm dawn ir-regolamenti ma jipprovdux mod ieħor, il-proċedura li timplimenta dawn ir-regolamenti għandha tkun imsejsa fuq l-artikolu 435E(3) tal-Kodiċi Kriminali li għandhom japplikaw mutatis mutandis għal dawn ir-regolamenti. 33. Interċettazzjoni ta' telekomunika zz-jonijiet b'assistenza teknika ta' Stat Membru ieħor. (1) OIE jista' jinħareġ għall-interċettazzjoni ta' telekomunikazzjonijiet fl-Istat li minnu tkun meħtieġa assistenza teknika. (2) Fejn aktar minn Stat Membru wieħed ikunu f'pożizzjoni li jipprovdu l-assistenza teknika kollha meħtieġa għall-istess interċettazzjoni ta' telekomunikazzjonijiet, l-OIE għandu jintbagħat biss lil wieħed minnhom, u għandu dejjem jingħata prijorità lill-Istat Membru fejn tkun tinsab jew tkun sertinsab il-persuna suġġetta għall-interċettazzjoni. (3) OIEm semmi fis-sub regolament (1) għandu wkoll jinkludi l-informazzjoni li ġejja: (a) informazzjoni meħtieġa biex jiġi identifikat is-suġġett tal-interċettazzjoni; (b) it-tul ta' żmien mixtieq tal-interċettazzjoni; u (ċ) data teknika suffiċjenti, b'mod partikolari l-identifikatur tal-miri, biex jiġi żgurat li l-OIE jista' jiġi eżegwit. (4) L-awtorità emittenti għandha tindika fl-OIE r-raġunijiet għaliex tikkunsidra l-miżura investigattiva indikata li tkun rilevanti għall-fini tal-proċedimenti kriminali konċernati. (5) Flimkien mar-raġunijiet sabiex ma jingħatax ir-rikonoxximent jew ma ssirx l-eżekuzzjoni li huma msemmija fir-regolament 14, l-eżekuzzjoni ta' OIE msemmi fis-sub regolament (1) tista' wkoll tiġi rifjutata fejn il-miżura investigattiva kkonċernata ma tkunx giet awtorizzata f'każ domestiku simili. L-Istat ta' eżekuzzjoni jista' jagħmel il-kunsens tiegħu suġġett għal kwalunkwe kondizzjoni li tiġi sodisfatta f'każ domestiku simili. (6) OIEm semmi fis-sub regolament (1) jista' jiġi eżegwit permezz ta':(a) it-trażmissjoni immedjata ta' telekomunikazzjonijiet lill-Istat emittenti; jew (b) l-interċettazzjoni, ir-reġistrazzjoni u sussegwentement it-trażmissjoni tal-eżitu tal-interċettazzjoni ta' telekomunikazzjonijiet lill-Istat emittenti. L-awtorità emittenti u l-awtorità ta' eżekuzzjoni għandhom jikkonsultaw lil xulxin bil-ħsieb tal-qbil dwar jekk l-interċettazzjoni ssirx skont il-paragrafu). (7) Meta toħroġ l-OIE msemmi fis-sub regolament (1) jew matul l-interċettazzjoni, l-awtorità emittenti tista', fejn ikollha raġuni partikolari biex tagħmel hekk, titlob ukoll traskrizzjoni, dekodifikaru decrypting tar-reġistrazzjoni li tkun l-oġġett ta' qbil mill-awtorità ta' eżekuzzjoni. (8) L-ispejjez li jirriżultaw mill-applikazzjoni ta' dan ir-regolament għandhom jitħallsu f'konformità mar-regolament 24, ħlief għall-ispejjeż li jirriżultaw mit-traskrizzjoni, id-dekodifikar u d-decrypting tal-komunikazzjoni ta' interċettazzjoni li għandhom jitħallsu mill-Istat emittenti. (9) Kap. 9. Kap. 391. Kap. 9. Kap. 391. Sakemm dawn ir-regolamenti ma jipprovdux mod ieħor, il-proċedura li timplimenta dawn ir-regolamenti għandha tkun imsejsa fuq l-artikolu 628(B)(1)(d) tal-Kodiċi Kriminali u l-Att dwar is-Servizz tas-Sigurtà li għandhom japplikaw mutatis mutandis għal dawn ir-regolamenti. 34. Notifika tal-Istat Membru fejn jinsab is-suġġett tal-interċettazzjoni li minnuma tinħtieġ l-ebda assistenza teknika. (1) Fejn, għall-fini tat-twettiq ta' miżura investigattiva, l-interċettazzjoni ta' telekomunikazzjonijiet tiġi awtorizzata mill-awtorità kompetenti ta' Stat Membru wieħed (l-"Istat Membru ta' interċettazzjoni") u l-indirizz ta' komunikazzjoni tal-persuna suġġetta għall-interċettazzjoni li jkun speċifikat fl-ordni tal-interċettazzjoni jkun qed jintuża fit-territorju ta' Stat Membru ieħor (l-"Istat notifikat") li minnuma tinħtieġ l-ebda assistenza teknika biex issir l-interċettazzjoni, l-Istat Membru ta' interċettazzjoni għandu jinnotifika lill-awtorità kompetenti tal-Istat Membru notifikat bl-interċettazzjoni: (a) qabel l-interċettazzjoni f'każijiet fejn l-awtorità kompetenti tal-Istat Membru ta' interċettazzjoni tkun taf metatordna l-interċettazzjoni li l-persuna suġġetta għall-interċettazzjoni tinsab jew ser tkun fit-territorju tal-Istat Membru notifikat; (b) matul l-interċettazzjoni jew wara li tkun saret l-interċettazzjoni, minnu fihhekk kif isirjaf li l-persuna suġġetta għall-interċettazzjoni tinsab jew kienet tinsab, matul l-interċettazzjoni, fit-territorju tal-Istat Membru notifikat. (2) In-notifika msemmija fis-sub regolament (1) għandha ssir billi tintuża l-formola stabbilita fit-Tielet Skeda. (3) L-awtorità kompetenti tal-Istati Membri notifikati tista', f'każ fejn l-interċezzjoni ma tkunx awtorizzata f'każ domestiku simili, tinnotifika, mingħajr dewmien u mhux aktar tard minn 96 siegħa wara r-riċezzjoni tan-notifika msemmija fis-sub regolament (1), lill-awtorità kompetenti tal-Istat Membru ta' interċettazzjoni b'dawn li ġejjin: (a) li l-interċettazzjoni tista' ma ssirx jew li għandha tiġi terminata; u (b) fejn meħtieġ, li kull materjal digà interċettat waqt li l-persuna suġġetta għall-interċettazzjoni kienet tinsab fit-territorju tiegħu ma jistax jintuża, jew jista' jintuża biss taħt il-kondizzjonijiet li hija għandha tispeċifika. L-awtorità kompetenti tal-Istat notifikat għandha tinforma lill-awtorità kompetenti tal-Istat Membru ta' interċettazzjoni dwar ir-raġunijiet li jiġġustifikaw dawk il-kondizzjonijiet. (4) Ir-regolament 8(2) għandu jkun applikabbli mutatis mutandis għan-notifika msemmija fis-sub regolament (2). 35. Miżuri provviżorji. (1) L-awtorità emittenti tista' toħroġ OIE sa biex tittieħed kwalunkwe miżura bil-ħsieb li tiġi evitata provviżorjament il-qerda, it-trasformazzjoni, it-tneħħija, it-trasferiment jew ir-rimi ta' oġġett li jista' jintuża bħala prova. (2) L-awtorità ta' eżekuzzjoni għandha tiddeċiedi u tikkomunika d-deċiżjoni dwar il-miżura provviżorja malajr kemm jista' jkunu, kull fejn ikun possibbli, fi żmien 24 siegħa mir-riċezzjoni tal-OIE. (3) Fejn tintalab miżura provviżorja msemmija fis-sub regolament (1), l-awtorità emittenti għandha tindika fl-OIE jekk il-provi għandhomx jiġu trasferiti lill-Istat emittenti jew jekk għandhomx jibqgħu fl-Istat ta' eżekuzzjoni. L-awtorità ta' eżekuzzjoni għandha tirrikonoxxi u teżegwixxi l-OIE u tittrasferixxi l-provi f'konformità mal-proċeduri stabbiliti f'dawn ir-regolamenti. (4) Fejn, skont fis-sub regolament (3), OIE jkun akkumpanjat minn istruzzjoni li l-provi għandhom jibqgħu fl-Istat ta' eżekuzzjoni, l-awtorità emittenti għandha tindika d-data tat-terminazzjoni tal-miżura provviżorja msemmija fis-sub regolament (1), jew id-data prevista għall-preżentazzjoni tat-talba biex il-provi jiġu trasferiti lill-Istat emittenti. (5) Wara li tikkonsulta lill-awtorità emittenti, l-awtorità ta' eżekuzzjoni, skont il-liġijiet u l-prattiċi nazzjonali tagħha tistabbilixxi l-kondizzjonijiet adatti fid-dawl taċ-ċirkostanzi tal-każ sabiex jiġi limitat il-perijodu ta' żmien li fih il-miżura provviżorja msemmija fis-sub regolament (1) tkun ser tinżamm. Jekk, skont dawn il-kondizzjonijiet, hija tipprevedi li ġġib fi tmiemha l-miżura provviżorja, l-awtorità ta' eżekuzzjoni għandha tgħarraf lill-awtorità emittenti, li għandha tingħata l-opportunità li tressaq il-kummenti tagħha. L-awtorità emittenti għandha minnufih tinnotifika lill-awtorità ta' eżekuzzjoni li ġew terminati l-miżuri provviżorji msemmija fis-sub regolament (1). 36. Relazzjonijiet ma' strumenti legali, ftehimiet u arranġamenti oħrajn. (1) Mingħajr preġudizzju għall-applikazzjoni tagħhom bejn l-Istati Membri u Stati terzi u l-applikazzjoni temporanja tagħhom taħt ir-regolament 38, dawn ir-regolamenti jissostitwixxu, mill-22 ta' Mejju 2017, id-dispożizzjonijiet korrispondenti tal-konvenzjonijiet li ġejjin li japplikaw fir-relazzjonijiet bejn l-Istati Membri marbutin b’dawn ir-regolamenti: (a) il-Konvenzjoni Ewropea dwar assistenza legali reċiproka f'materji kriminali tal-Kunsill tal-Ewropa tal-20 ta' April 1959 kif ukoll iż-żewġ protokolli addizzjonali tagħha, u l-ftehimiet bilaterali konklużi skont l-Artikolu 26 ta' dik il-Konvenzjoni; (b) il-Konvenzjoni li timplimenta l-Ftehim ta' Schengen; (ċ) il-Konvenzjoni rigward assistenza legali reċiproka f'materji kriminali bejn l-Istati Membri tal-Unjoni Ewropea u l-protokoll tagħha. (2) L.S.9.13 L-applikazzjoni tad-Deċiżjoni Kwadru 2008/978/ĠAI hija b'dan sostitwita fir-rigward tal-Istati Membri marbutin bl-Ordni ta’ Investigazzjoni Ewropew traspost permezz ta’ dawn ir-regolamenti. Dawn ir-regolamenti jissostitwixxu r-Regolamenti dwar l-Eżekuzzjoni ta’ Ordnijiet ta’ Iffriżar fl-Unjoni Ewropea għall-Istati Membri marbutin minn Direttiva 2014/41/UE tal-Parlament Ewropew u tal-Kunsill dwar l-ordni ta’ Investigazzjoni Ewropew f’materji kriminali. Għall-Istati Membri marbutin mid-Direttiva 2014/41/UE tal-Parlament Ewropew u tal-Kunsill dwar l-ordni ta’ Investigazzjoni Ewropew f’materji kriminali, ir-referenzi għad-Deċiżjoni Kwadru 2008/978/ĠAI u, fir-rigward tal-iffriżar tal-evidenza, għar-Regolamenti dwar l-Eżekuzzjoni ta’ Ordnijiet ta’ Iffriżar fl-Unjoni Ewropea, għandhom jinftiehmu bħala referenzi għal dawn ir-regolamenti. (3) Addizzjonalment għal dawn ir-regolamenti, l-Istati Membri jistgħu jikkonkludu jew ikomplu japplikaw ftehimiet jew arranġamenti bilaterali jew multilaterali ma' Stati Membri oħra wara l-22 ta' Mejju 2017 biss sakemm dawn jippermettu li l-għanijiet ta' din id-Direttiva jkomplu jissaħħu u jikkontribwixxu biex jissimplifikaw jew jiffaċilitaw aktar il-proċeduri għall-ġbir ta' provi u sakemm il-livell ta' salvagwardji stabbiliti f’dawn ir-regolamenti jiġi rispettat. (4) Il-ftehimiet u l-arranġamenti eżistenti li huma mixtieqa illi jitkomplu japplikaw u li huma msemmija fis-sub regolament (3) għandhom jiġu nnotifikati lill-Kummissjoni sal-22 ta' Mejju 2017. Għandhom jiġu nnotifikati wkoll lill-Kummissjoni fi żmien tliet xhur mill-iffirmar ta' kwalunkwe ftehimiet jew arranġament ġdid imsemmi fis-sub regolament (3). 37. (1) Talbiet għal assistenza reċiproka li jaslu qabel il-22 ta' Mejju 2017 għandhom ikomplu jkunu regolati minn strumenti eżistenti relatati ma' assistenza reċiproka f'materji kriminali. Id-deċiżjonijiet dwar l-iffriżar tal-provi taħt id-Deċiżjoni Qafas 2003/577/ĠAI u riċevuti qabel il-22 ta' Mejju 2017 għandhom ukoll ikunu regolati minn dik id-Deċiżjoni Qafas. (2) Ir-regolament 10(1) għandu japplika mutatis mutandis għall-OIE wara deċiżjoni ta' ffriżar meħuda taħt id-Deċiżjoni Qafas 2003/577/ĠAI. 38. Fl-applikazzjoni ta’ dawn ir-regolamenti, d-dispożizzjonijiet ta’ dawn ir-regolamenti għandhom jipprevalu fuq kull liġi oħra jekk tal-aħħar huma f’kunflitt jew huma inkonsistenti mad-dispożizzjonijiet ta’ dawn ir-regolamenti.